
DR.30.6.2010 85 

 
rakyat. Kini kerajaan mengambil pendekatan menyediakan perkhidmatan secara 
online bagi memudahkan orang awam mendapat perkhidmatan kerajaan pada 
setiap masa. Di antara inisiatif ICT kerajaan yang disediakan ialah, portal 
perkhidmatan awam myGovernment, mySMS, myBayar, e-Perolehan, e-Filing, 
JobsMalaysia dan sebagainya. Selain daripada itu, dengan memperkenalkan 
inisiatif MyID baru-baru ini, orang awam diberikan kemudahan berurusan dengan 
kerajaan dengan menggunakan nombor MyKad sebagai nombor rujukan tunggal. 
Usaha-usaha ini akan diteruskan melalui inisiatif-inisiatif di bawah MAMPU dan 
juga beberapa agensi yang lain. 

 Yang Berhormat dari Pokok Sena juga telah membangkitkan isu mengenai 
kos pakar runding atau konsultan yang ditanggung oleh Performance Management 
&amp; Delivery Unit (PEMANDU) di bawah Jabatan Perdana Menteri. Sememangnya 
PEMANDU seperti yang sedia maklum ditubuhkan sebagai sebuah organisasi 
atau agensi hibrid yang melibatkan profesional daripada sektor awam dan sektor 
swasta. Ia ditubuhkan pada bulan September tahun lalu dengan pelantikan Yang 
Berhormat Dato’ Sri Idris Jala sebagai CEO. Pelantikan penjawat-penjawat yang 
lain sememangnya mengambil masa. Kebanyakan daripadanya melaporkan diri 
hanya selepas bulan Januari tahun ini. 

 Walau bagaimanapun, oleh kerana kerajaan ingin melaksanakan program-
program yang berkesan dan berhasil untuk rakyat, maka kita telah menjalankan 
makmal-makmal untuk enam National Key Result Areas (NKRA) yang telah 
dikenal pasti, bersama dengan makmal-makmal data dan makmal 1Malaysia 
secara intensif dalam bulan Oktober dan bulan November tahun yang lalu. Oleh 
itu... 

Tuan Charles Santiago [Klang]: Boleh laluan Yang Berhormat Menteri? 

Tan Sri Dr. Koh Tsu Koon: Oleh itu... Nanti saya ringkas sedikit, nanti 
saya beri peluang. Oleh itu, kita hendaklah melibatkan para konsultan dari 
beberapa syarikat antarabangsa yang mempunyai kepakaran dan pengalaman 
dalam bidang pengurusan prestasi. 

Saya telah melaporkan pada sesi bulan Mac Dewan Rakyat ini kepada 
soalan yang telah dikemukakan oleh beberapa Ahli Yang Berhormat, khasnya 
daripada Yang Berhormat Lembah Pantai mengenai kos yang ditanggung untuk 
menjalankan lapan makmal ini dan juga kos untuk mengadakan pameran dan 
publisiti untuk menggalakkan penglibatan orang awam secara besar-besaran 
dalam penggubalan strategi untuk melaksanakan NKRA ini. Maka saya tidak 
bercadang untuk mengulang angka-angka itu. 

Timbalan Yang di-Pertua [Datuk Dr. Wan Junaidi bin Tuanku Jaafar]: 
Yang Berhormat Klang. 

Tan Sri Dr. Koh Tsu Koon: Saya mempersilakan tadi - sebelum ini... 

Timbalan Yang di-Pertua [Datuk Dr. Wan Junaidi bin Tuanku Jaafar]: 
Yang Berhormat Klang. 

Tuan Charles Santiago [Klang]: Terima kasih Yang Berhormat Menteri, 
Tuan Yang di-Pertua. Isu yang saya hendak bangkitkan ialah berkait dengan 
PEMANDU dan juga taklimat yang mereka adakan baru-baru ini mengenai isu 
subsidi. 

Satu isu yang telah dibangkitkan ataupun satu outcome daripada 
laboratory mereka ialah mereka mengatakan bahawa kalau kerajaan increase 
15%, increasing gas prices. Maka menerusi competency measures mereka - 



rakyat. Kini kerajaan mengambil pendekatan menyediakan perkhidmatan secara online bagi memudahkan orang awam mendapat perkhidmatan kerajaan pada setiap masa. Di antara inisiatif ICT kerajaan yang disediakan ialah, portal perkhidmatan awam myGovernment, mySMS, myBayar, e-Perolehan, e-Filing, JobsMalaysia dan sebagainya. Selain daripada itu, dengan memperkenalkan inisiatif MyID baru-baru ini, orang awam diberikan kemudahan berurusan dengan kerajaan dengan menggunakan nombor MyKad sebagai nombor rujukan tunggal. Usaha-usaha ini akan diteruskan melalui inisiatif-inisiatif di bawah MAMPU dan juga beberapa agensi yang lain. Yang Berhormat dari Pokok Sena juga telah membangkitkan isu mengenai kos pakar runding atau konsultan yang ditanggung oleh Performance Management & Delivery Unit (PEMANDU) di bawah Jabatan Perdana Menteri. Sememangnya PEMANDU seperti yang sedia maklum ditubuhkan sebagai sebuah organisasi atau agensi hibrid yang melibatkan profesional daripada sektor awam dan sektor swasta. Ia ditubuhkan pada bulan September tahun lalu dengan pelantikan Yang Berhormat Dato' Sri Idris Jala sebagai CEO. Pelantikan penjawat-penjawat yang lain sememangnya mengambil masa. Kebanyakan daripadanya melaporkan diri hanya selepas bulan Januari tahun ini. Walau bagaimanapun, oleh kerana kerajaan ingin melaksanakan program- program yang berkesan dan berhasil untuk rakyat, maka kita telah menjalankan makmal-makmal untuk enam National Key Result Areas (NKRA) yang telah dikenal pasti, bersama dengan makmal-makmal data dan makmal 1Malaysia secara intensif dalam bulan Oktober dan bulan November tahun yang lalu. Oleh itu... Tuan Charles Santiago [Klang]: Boleh laluan Yang Berhormat Menteri?. Tan Sri Dr. Koh Tsu Koon: Oleh itu... Nanti saya ringkas sedikit, nanti saya beri peluang. Oleh itu, kita hendaklah melibatkan para konsultan dari beberapa syarikat antarabangsa yang mempunyai kepakaran dan pengalaman dalam bidang pengurusan prestasi. Saya telah melaporkan pada sesi bulan Mac Dewan Rakyat ini kepada soalan yang telah dikemukakan oleh beberapa Ahli Yang Berhormat, khasnya daripada Yang Berhormat Lembah Pantai mengenai kos yang ditanggung untuk menjalankan lapan makmal ini dan juga kos untuk mengadakan pameran dan publisiti untuk menggalakkan penglibatan orang awam secara besar-besaran dalam penggubalan strategi untuk melaksanakan NKRA ini. Maka saya tidak bercadang untuk mengulang angka-angka itu. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat Klang. Tan Sri Dr. Koh Tsu Koon: Saya mempersilakan tadi- sebelum ini... Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat Klang. Tuan Charles Santiago [Klang]: Terima kasih Yang Berhormat Menteri, Tuan Yang di-Pertua. Isu yang saya hendak bangkitkan ialah berkait dengan PEMANDU dan juga taklimat yang mereka adakan baru-baru ini mengenai isu subsidi. Satu isu yang telah dibangkitkan ataupun satu outcome daripada laboratory mereka ialah mereka mengatakan bahawa kalau kerajaan increase 15%, increasing gas prices. Maka menerusi competency measures mereka-.